Kusti Salm

Kusti Salm (sündinud 17. aprillil 1984) on Eesti riigiametnik.

Ta lõpetas Tallinna Reaalkooli 2002. aastal ning asus Kaitseministeeriumisse tööle 2007. aastal NATO ja Euroopa Liidu osakonna nõunikuna. 2009. aastal töötas ta Euroopa Kaitseagentuuris ning 2011–2015 Eesti NATO esinduses relvastuskoostöö nõunikuna. Seejärel oli ta Kaitseministeeriumis kaitsetööstuse ja innovatsiooni osakonna juhataja. 2017. aastal juhtis Salm Eesti Euroopa Liidu eesistumise ajal Euroopa Kaitsefondi loomise läbirääkimisi. 2019. aastal nimetati Salm Riigi Kaitseinvesteeringute Keskuse direktoriks. 2021. aasta maist on ta Kaitseministeeriumi kantsler.

Salm on läbinud ajateenistuse Tapal suurtükiväegrupis miinipildurina.

Kusti Salm on lõpetanud Tartu Ülikooli riigiteaduste erialal, täiendanud ennast ärijuhtimise valdkonnas Hollandis ning relvastuskoostöö kursustel Prantsusmaal.

Tunnustus 
 Kaitseministeeriumi III klassi teeneterist 
 2021 Valgetähe IV klassi teenetemärk

Viited

Välislingid 

"Kaitseministeeriumi tippametnik valmistab Eestit ette sõjaks" Eesti Ekspress, 3. aprill 2019

Eesti riigiametnikud
Tartu Ülikooli sotsiaalteaduskonna vilistlased
Tallinna Reaalkooli vilistlased
Valgetähe IV klassi teenetemärgi kavalerid
Sündinud 1984